
AVIZ

asupra proiectului de Lege privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană
Cu adresa nr. PL.x. 498 din 27 iunie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu proiectul de Lege privind aprobarea aderării Consiliului Legislativ la Asociaţia Consiliilor de Stat şi a Jurisdicţiilor Administrative Supreme din Uniunea Europeană.
In urma examinării, în şedinţa din data de 4 septembrie 2007, Comisia, cu unanimitate de voturi, a hotărât întocmirea unui aviz favorabil.

